बे बाथ्राखौ बुंनायनि जाहोनानो जादों - ँ सतिस चन्द्र बसुमथारिखौ जों गोबां समाव,गोबां जायगायाव,गोबां आयदाखौ लानानै सावरायो,नाथाय बिथांनि सोरजिलांनाय दोहोन - दौलत एबा सतिस बनाम हारिनि गहेनाफोरखौ जों बुरखांनो नाजायाखै ।बेजोंबो नसुंसेयावनो थायोब्लाबो देग्लायसो संदान्नानै साफायनानै दिहुन्नायनि हाबाखौ लानो हानायनि मोनसे जाहोनानो जादों - ' Necessity is the Mother of Invention / discovery ' Association नि नाजानायाव Guahati University आव बडʼनि मेजर आयदा खुलिहोनो थाखाय फराफारि खालामनायाव ' Old is Gold ' मोन्थोरजों गोजाम आरो गिदिर लिरगिरिफोरनि सोरजिलांनायफोरखौ संदाननो जान्जि खाफ्रायो आरो मेंनो रोङि मावथि जोहोलाव ँ सतिस चन्द्र बसुमथारिनि फावथायफोरखौ संदान्नानै बुथुमनायनि बिबानखौ जों ' जनता फरायसालिमा बडʼ आयदा ' आ बिबान लायो ।बिबानखौ खरʼवाव रुजुन्नानै संदान्नाय हाबाफारियाव जों आगानसे - आगाननै दावगालांनो हमो ; नाथाय सौथुहैयो ।